Pertempuran Tinchebray

Pertempuran Tinchebray (ejaan pilihan: Tinchebrai atau Tenchebrai) merujuk pada sebuah pertempuran yang berlaku pada 28 September 1106, di Tinchebray (kini diOrne département di Perancis), Normandy, antara tentera penyerang yang diketuai oleh Raja Henry I dari England, dengan tentera Norman yang diketuai oleh abang baginda Robert Curthose, Duke Normandy.C. Warren Hollister, Henry I, ed. Amanda Clark Frost (New Haven; London, Yale University Press, 2003), p. 199 Kesatria Henry mendapat kemenangan muktamad: di mana mereka berjaya menawan Robert, dan Henry memenjarakan beliau di England (di dalam Istana kota Devizes) dan kemudian di Wales sehingga kematian Robert (di dalam istana kota Cardiff) pada tahun 1134.David Crouch, The Normans; The History of a Dynasty (London. New York: Hambledon Continuum, 2007), pp. 178-79

Prelude
Henry menceroboh Normandy pada tahun 1105 di sebabkan pertikaian pewarisan yang terjadi dengan abng baginda. Baginda menawan Bayeux dan Caen, tetapi menghentikan kempen baginda ekoran masalah-masalah politik yang timbul dari sebuah kontroversi pengurniaan jawatan.David Crouch, The Normans; The History of a Dynasty (London. New York: Hambledon Continuum, 2007), pp. 176-77 Setelah masalah ini selesai, baginda kembali semula ke Normandy pada musim luruh pada tahun 1106. Selepas berjaya menawan sebuah "abbey" yang diperkukuh di Saint-Pierre-sur-Dives (berdekatan  Falaise), Henry menuju ke selatan dan mengepung  Istana kota Tinchebray, yang terletak di sebuah bukit di atas bandar. Tinchebray terletak di sempadan kaunti Mortain, tenggara Normandy, dan dipertahankan oleh William, Count Mortain, yang merupakan salah seorang daripada beberapa para baron Norman yang penting yang setia kepada Robert.Charles Wendell David, Robert Curthose (Cambridge: Harvard University Press, 1920), p. 172 Duke Robert kemudian memimpin tentera beliau untuk memecahkan kepungan. Selepas beberapa rundingan yang gagal, Duke Robert memutuskan bahawa satu pertempuran di kawasan terbuka merupakan pilihan terbaik buat beliau.

Pertempuran
Tentera Henry disusun kepada tiga buah kumpulan.H. W. C. Davis, 'A Contemporary Account of the Battle of Tinchebrai', The English Historical Review, Vol. 24, No. 96 (Oct., 1909), p. 731 Ranulf of Bayeux, Robert de Beaumont, Earl Leicester Pertama, dan William de Warenne, Earl Surrey Kedua mengetuai dua buah pasukan utama. Sebuah pasukan simpanan yang diketuai oleh Elias I dari Maine, berada di luar penglihatan di bahagian rusuk. Alan IV, Duke Brittany, William, Count Évreux, Ralph dari Tosny, Robert dari Montfort, dan Robert dari Grandmesnil juga berjuang bersama-sama Henry. William, Count Mortain, dan Robert dari Bellême, Earl Shrewsbury Ketiga menyokong Robert Curthose.Charles Wendell David, Robert Curthose (Cambridge: Harvard University Press, 1920), p. 174

Pertempuran ini berlangsung selama saju jam.H. W. C. Davis, 'A Contemporary Account of the Battle of Tinchebrai', The English Historical Review, Vol. 24, No. 96 (Oct., 1909), p. 729 Henry turun dari kuda dan memerintahkan hampir kesemua kesatria baginda berbuat perkara yang sama. Ini merupakan perkara yang berlaku di luar kebiasaan taktik pertempuran Norman, dan bermakna infantri akan memainkan peranan utama.H. W. C. Davis, 'A Contemporary Account of the Battle of Tinchebrai', The English Historical Review, Vol. 24, No. 96 (Oct., 1909), pp. 731-32 William, Count Évreux, menyerbu barisan hadapan, dengan tentera daripada Bayeux, Avranches dan Cotentin.Matthew Strickland, Anglo-Norman Warfare: Studies in Late Anglo-Saxon and Anglo-Norman Military Organization and Warfare (Woodbridge: Boydell Press, 1993), p. 187

Selepas kejadian
Kebanyakan tentera Robert ditawan atau terbunuh. Antara yang ditawan termasuk Robert,  Edgar Atheling (pakcik kepada isteri Henry), dan William, Count Mortain.Charles Wendell David, Robert Curthose (Cambridge: Harvard University Press, 1920), p. 175 Robert de Bellême, yang memimpin pengawal belakang Duke, mengetuai pengunduran, menyelamatkan diri beliau dari ditawan atau mati.Kathleen Thompson, 'Orderic Vitalis and Robert of Bellême', Journal of Medieval History, Vol. 20 (1994), p. 137 Kebanyakan tawanan dibebaskan, tetapi Robert Curthose dan William dari Mortain menghabiskan sisa-sisa hidup dalam tahanan.Charles Wendell David, Robert Curthose (Cambridge: Harvard University Press, 1920), p. 179  Robert Curthose mempunyai seorang anak lelaki sah, William Clito (1102-1128), yang menuntut takhta Duchy Normandy dan memimpin beberapa pemberontakan yang berlangsung sepanjang pemerintahan Henry.
(Henry memerintah England dan Normandy sehingga kematian baginda pada tahun 1135.)

Dalam fiksyen
Sebuah novel fiksyen-sejarah karya Rosemary Sutcliff pada tahun 1960 bertajuk Knight's Fee menggambarkan pertempuran ini.

Rujukan

Category:1106 di Eropah
Category:1100-an di Perancis
Tinchebray
Category:Orne
Tinchebray
Tinchebray
Category:Henry I dari England
Tinchebray